CELEX: 32004R1843
Language: et
Date: 2004-10-22 00:00:00
Title: Komisjoni määrus (EÜ) nr 1843/2004, 22. oktoober 2004, millega muudetakse määrust (EÜ) nr 751/2004, millega nähakse ette teatavad vahetuskursi rakendusjuhud 2004. aastaks Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia jaoks, et võtta arvesse nende ühinemist Euroopa Liiduga

23.10.2004   
            
            
               ET
            
            
               Euroopa Liidu Teataja
            
            
               L 322/10
            
         
      KOMISJONI MÄÄRUS (EÜ) nr 1843/2004,
   22. oktoober 2004,
   millega muudetakse määrust (EÜ) nr 751/2004, millega nähakse ette teatavad vahetuskursi rakendusjuhud 2004. aastaks Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia jaoks, et võtta arvesse nende ühinemist Euroopa Liiduga
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemislepingut,
   võttes arvesse Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia ühinemisakti, eriti selle artikli 41 esimest lõiku,
   ning arvestades järgmist:
   
               (1)
            
            
               Komisjoni 22. detsembri 1998. aasta määruse (EÜ) nr 2808/98 (millega sätestatakse põllumajanduse eurol põhineva valuutasüsteemi üksikasjalikud rakenduseeskirjad põllumajandussektoris) (1) artikli 4 lõike 1 esimese lõigu kohaselt on vahetuskursi rakendusjuhuks pähklite pindalatoetuse puhul, mis on ette nähtud nõukogu määruse (EÜ) nr 1782/2003 (2) IV jaotise 4. peatükis, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse teatavaid määrusi, asjaomase turustusaasta algus.
            
         
               (2)
            
            
               Komisjoni 16. aprilli 1997. aasta määruse (EÜ) nr 659/97, millega kehtestatakse nõukogu määruse (EÜ) nr 2200/96 üksikasjalikud rakenduseeskirjad seoses puu- ja köögiviljasektori sekkumiskorra osas, (3) artikli 4 teise lõigu kohaselt, algab pähklite turustusaasta 1. jaanuaril.
            
         
               (3)
            
            
               Komisjoni määruse (EÜ) nr 751/2004 (4) artikli 1 kohaselt on vahetuskursi rakendusjuht nende toetuskavade puhul, mille vahetuskursi rakendusjuhuks on määratud 1. jaanuar 2004, Tšehhi Vabariigi, Eesti, Küprose, Läti, Leedu, Ungari, Malta, Poola, Sloveenia ja Slovakkia jaoks (edaspidi “uued liikmesriigid”) 2003. aasta ühinemislepingu jõustumise kuupäev.
            
         
               (4)
            
            
               Määruses (EÜ) nr 751/2004 ei viidata määruse (EÜ) nr 1782/2003 IV jaotise 4. peatükis sätestatud pähklite pindalatoetusele. Tuleks siiski sätestada, et uutes liikmesriikides kasutatava vahetuskursi rakendusjuhuks kinnitatakse ka nimetatud maksete puhul 2003. aasta ühinemislepingu jõustumise kuupäev.
            
         
               (5)
            
            
               Seetõttu tuleks muuta määrust (EÜ) nr 751/2004.
            
         
               (6)
            
            
               Käesolevas määruses sätestatud meetmed on kooskõlas asjaomaste korralduskomiteede arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 751/2004 artikli 1 esimesele lõigule lisatakse punkt e:
   
               “e)
            
            
               määruse (EÜ) nr 1782/2003 IV jaotise 4. peatükis ettenähtud pähklite pindalatoetus.”
            
         Artikkel 2
   Käesolev määrus jõustub Euroopa Liidu Teatajas avaldamise päeval.
   Seda kohaldatakse alates 1. maist 2004.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 22. oktoober 2004
      
         
            Komisjoni nimel
         
         
            komisjoni liige
         
         Franz FISCHLER
         
      
   
   
      (1)  EÜT L 349, 24.12.1998, lk 36. Määrust on viimati muudetud määrusega (EÜ) nr 1250/2004 (ELT L 237, 8.7.2004, lk 13).
   
      (2)  ELT L 270, 21.10.2003, lk 1. Määrust on viimati muudetud määrusega (EÜ) nr 864/2004 (ELT L 161, 30.4.2004, lk 48).
   
      (3)  EÜT L 100, 17.4.1997, lk 2. Määrust on viimati muudetud määrusega (EÜ) nr 1135/2001 (EÜT L 154, 9.6.2001, lk 9).
   
      (4)  ELT L 118, 23.4.2004, lk 19.